**Základné informácie pre rodičov, ktorých deti od 1.9.2022 plnia povinné predprimárne vzdelávanie (ďalej len PPV):**

1. Povinné predprimárne vzdelávanie je povinné pre všetky deti od 1.9.2021, ktoré do 31.8. kalendárneho roku dovŕšia 5 rokov veku alebo pre deti pokračujúce v plnení povinného predprimárneho vzdelávania (predtým OŠD)
2. Zákonný zástupca odhlasuje dieťa zo zdravotných alebo iných dôvodov na známych tel. číslach alebo priamo triednej učiteľke **a  zároveň je povinný v ten deň oznámiť dôvod neprítomnosti dieťaťa emailom lebo sms riaditeľke MŠ na tel.č. 0908 580 505**
3. Povinné predprimárne vzdelávanie plní dieťa minimálne 4 hodiny denne
4. Ak dieťa nepríde do MŠ 1-3 dni, jeho neprítomnosť ospravedlňuje zákonný zástupca a predloží písomné ospravedlnenie a vyhlásenie o bezpríznakovosti
5. Ak dieťa chýba viac ako 7 po sebe nasledujúce vyučovacie dni z dôvodu ochorenia, riaditeľka MŠ požaduje od zákonného zástupcu potvrdenie od lekára, ktoré je súčasťou jeho ospravedlnenia
6. Zákonný zástupca môže požiadať riaditeľku MŠ o uvoľnenie z vyučovacích dní z dôvodu pobytu mimo bydliska (návšteva starých rodičov, dovolenka s rodičmi a pod.) Slúži na to žiadosť, ktorú zákonný zástupca nájde na stránke materskej školy [www.msmajernikova.sk](http://www.msmajernikova.sk) v sekcii Úvod – Povinné predprimárne vzdelávanie
7. Prerušenie dochádzky dieťaťa, ktoré plní PPV už nie je možné
8. Zákonný zástupca môže požiadať riaditeľku o individuálne vzdelávanie (ďalej len IV) jeho dieťaťa, ktoré plní PPV a to buď zo zdravotných alebo iných dôvodov, pričom predkladá žiadosť, v ktorej uvedie čas, na ktorý má riaditeľka MŠ povoliť individuálne vzdelávanie a jeho dôvod, prípadne ďalšie skutočnosti, ktoré majú vplyv na individuálne vzdelávanie dieťaťa
9. Dieťa, ktoré plní IV musí navštevovať kmeňovú materskú školu v mesiaci marec a v tom čase škola posúdi, či sa pri individuálnom vzdelávaní plní obsah tohto vzdelávania. Obsah vzdelávania pošle kmeňová materská škola každému zákonnému zástupcovi, ktorého dieťa bude plniť IV do 31.8. kalendárneho roku
10. Ak zákonný zástupca nebude dbať o riadne plnenie PPV, riaditeľ MŠ má podľa § 5 ods. 15 zákona 596/2003 Z.z. povinnosť oznámiť obci a úradu práce, sociálnych vecí a rodiny konkrétne prípady, keď zákonný zástupca nedbá o riadne plnenie PPV, ktorý sa bude ÚPSVaR následne posudzovať uplatnením inštitútu osobitného príjemcu (5 neospravedlnených dní mesačne)
11. **Za dieťa, ktoré plní PPV, zákonný zástupca neplatí školné vo výške 30,- eur mesačne**
12. **Pokračovanie plnenia povinného predprimárneho vzdelávania -** Podkladom pre rozhodnutie riaditeľa materskej školy vo veci pokračovania plnenia povinného predprimárneho vzdelávania je podľa § 28a ods. 3 školského zákona **vždy predloženie:**

 - písomného súhlasu príslušného zariadenia poradenstva a prevencie,

 - písomného súhlasu všeobecného lekára pre deti a dorast a

 - informovaného súhlasu zákonného zástupcu.